Document ID: 31997D0167

KOMISSION PÄÄTÖS,
tehty 25 päivänä helmikuuta 1997,
neuvoston asetuksen (ETY) N:o 3433/91 uudelleentarkastelun ja Thaimaasta, Filippiineiltä ja Meksikosta peräisin olevien sytytinkivellisten kaasukäyttöisten kertatäyttöisten taskusytyttimien tuontia koskevan menettelyn yhteydessä esitettyjen sitoumusten hyväksymisestä (97/167/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), sellaisena kuin se on muutettuna asetuksella (EY) N:o 2331/96 (2), ja erityisesti sen 8 ja 23 artiklan,
on kuullut asiasta neuvoa-antavaa komiteaa,
sekä katsoo, seuraavaa:
(1) Komissio ilmoitti Euroopan yhteisöjen virallisessa lehdessä 18 päivänä maaliskuuta 1995 julkaistulla ilmoituksella (3) neuvoston asetuksen (ETY) N:o 3433/91 (4), sellaisena kuin se on viimeksi muutettuna asetuksella (EY) N:o 1006/95 (5), uudelleentarkastelun aloittamisesta Thaimaasta peräisin olevien sytytinkivellisten kaasukäyttöisten kertatäyttöisten taskusytyttimien tuonnin osalta ja aloitti neuvoston asetuksen (EY) N:o 3283/94 (6) 11 artiklan 3 kohdan mukaisen tutkimuksen; tämä asetus korvattiin tutkimuksen kuluessa neuvoston asetuksella (EY) N:o 384/96, jäljempänä `perusasetus`. Tämä välivaiheen uudelleentarkastelu aloitettiin samankaltaisen tuotteen lähes koko tuotantoa yhteisössä edustavan Euroopan sytytinvalmistajien liiton maaliskuussa 1994 jättämän pyynnön perusteella. Pyynnössä esitettiin riittävät todisteet uudelleentarkastelun aloittamiseksi.
(2) Komissio ilmoitti Euroopan yhteisöjen virallisessa lehdessä 18 päivänä maaliskuuta 1995 julkaistulla ilmoituksella (7) polkumyynnin vastaisen menettelyn aloittamisesta Filippiineiltä ja Meksikosta peräisin olevien sytytinkivellisten kaasukäyttöisten kertatäyttöisten taskusytyttimien tuonnin osalta ja aloitti asiaa koskevan tutkimuksen. Tämä menettely aloitettiin suurinta osaa samankaltaisen tuotteen yhteisön koko tuotannosta edustavien tuottajien elokuussa 1994 jättämän kahden valituksen perusteella. Filippiinien ja Meksikon osalta katsottiin, että asianomaisissa valituksissa esitetyt todisteet polkumyynnillä tapahtuvasta tuonnista ja tästä aiheutuvasta merkittävästä vahingosta olivat riittävät polkumyynnin vastaisen menettelyn aloittamiseksi. Asiaa koskevat tutkimukset toteutettiin yhtenä menettelynä.
(3) Komissio päätyi useiden seikkojen perusteella siihen, että sekä uudellentarkastelun kohteena olevasta maasta (Thaimaa) että uuden menettelyn kohteena olevasta kahdesta maasta (Filippiinit ja Meksiko) polkumyynnillä tapahtuvan tuonnin vaikutukset oli syytä arvioida kumulatiivisesti. Tämän vuoksi katsottiin, että olisi otettava suoraan käyttöön lopulliset toimenpiteet ilman turvautumista väliaikaisiin tulleihin.
(4) Komissio jatkoi tästä syytä lopullisten päätelmiensä kannalta välttämättöminä pitämiensä tietojen etsimistä ja todentamista. Tämän tarkastelun kuluessa vahvistettiin, että kyseisistä kolmesta maasta peräisin olevan tuonnin osalta olisi polkumyynnin vahingollisten vaikutuksten poistamiseksi otettava käyttöön lopulliset polkumyynnin vastaiset toimenpiteet, ja että Thaimaasta peräisin olevaa tuontia koskevat voimassa olevat toimenpiteet olisi tästä syystä kumottava. Tutkimuksen kaikkia osa-alueita koksevat päätelmät esitetään neuvoston asetuksessa (EY) N:o 423/97 (8).
(5) Saatuaan tiedon näistä päätelmistä yksi thaimaalainen tuottaja, kaksi etuyhteydessä olevaa filippiiniläistä tuottajaa ja yksi meksikolainen tuottaja ovat esittäneet ensimmäisiin riippumattomiin yhteisön asiakkaisiin sovellettavia tuonti- tai jälleenmyyntihintoja koskevia sitoumuksia perusasetuksen 8 artiklan mukaisesti.
(6) Hinnat vahvistetaan näissä sitoumuksissa tasolle, joka tämän uudelleentarkastelun ja polkumyynnin vastaisen menettelyn yhteydessä on vahvistettu riittäväksi poistamaan vahinkoa aiheuttava polkumyynti. Tästä syystä ja tutkimuksessa tehtyjen päätelmien perusteella (erityisesti niiden, jotka liittyvät neuvoston asetuksen (EY) N:o 423/97 johdanto-osan 70 ja 71 kappaleessa määriteltyyn syy-yhteyteen) komissio katsoo, että esitetyt sitoumukset ovat tässä kappaleessa erityisen sopiva korjauskeino.
(7) Kun otetaan huomioon kyseissä viennissä käytetyt myyntikanavat (vienti kohdistetaan joko etuyhteydessä oleville osapuolille tai yhteisössä yksinoikeudella toimiville tuojille) ja se seikka, että asianomainen thaimaalainen tuottaja, joka vastaa myös kyseisten tuotteiden viennistä, kahden filippiiniläisen tuottajan valmistamien tuotteiden viennistä tavallisesti vastaava etuyhteydessä oleva japanilainen yritys sekä meksikolaisen tuottajan valmistamien tuotteiden viennistä (yhdessä yhteisöön sijoittautuneiden etuyhteydessä olevien tuotteiden kanssa) tavallisesti vastaava etuyhteydessä oleva amerikkalainen yritys ovat sitoutuneet toimittamaan komissiolle säännöllisesti yksityiskohtaisia myyntitietoja, on lisäksi päätelty, että komissio pystyy tehokkaasti valvomaan kyseisten sitoumusten asianmukaista noudattamista.
(8) Näissä olosuhteissa thaimaalaisen tuottajan/viejän, kahden etuyhteydessä olevan filippiiniläisen tuottajan ja niiden japanilaisen emoyhtiön sekä meksikolaisen tuottajan ja sen amerikkalaisen emoyhtiön ja yhteisöön sijoittautuneiden etuyhteydessä olevien tuojien esittämiä sitoumuksia pidetään hyväksyttävinä, mistä syystä tutkimukset voidaan lopettaa kyseisten thaimaalaisten, filippiiniläisten ja meksikolaisten tuottajien osalta.
(9) Tuottajille ja viejille, sekä etuyhteydessä oleville tuojille, joita asia koskee, ilmoitettiin niistä olennaisista tosiasioista ja huomioista, joiden perusteella lopullisten polkumyynnin vastaisten toimenpiteiden käyttöönottoa suositeltiin ja niillä on ollut tilaisuus esittää huomautuksiaan kaikista tutkimuksen osa-alueista. Siten jos sitoumus peruutetaan tai jos komissiolla on aihetta olettaa, että sitä rikotaan, polkumyynnin perusasetuksen 7 artiklan ja 8 artiklan 10 kohdan perusteella voidaan ottaa käyttöön väliaikainen tulli, minkä jälkeen otetaan käyttöön lopullinen polkumyyntitulli, jos kyseisen asetuksen 8 artiklan 9 kohdassa vahvistetut edellytykset täyttyvät.
(10) Neuvoa-antavaa komiteaa on kuultu esitettyjen sitoumusten hyväksymisestä, eikä se ole esittänyt vastalauseita.
(11) Asianomainen yhteisön tuotannonala ei ole esittänyt vastalauseita saatuaan tietää niistä pääasiallisista tosiseikoista ja huomioista, joiden perusteella komission oli tarkoitus hyväksyä kyseiset sitoumukset.
ON PÄÄTTÄNYT SEURAAVAA:
1 artikla
Hyväksytään sitoumukset, jotka ovat antaneet:
a) Thai Merry Co. Ltd, Samutsakorn, Thaimaa,
asetuksen (ETY) N:o 3433/91 uudelleentarkastelun yhteydessä
ja
b) Iwax Philippine Inc., Rosario, Cavite, Filippiinit,
Iwahori Philippines, Inc., Mariveles, Bataan, Filippiinit
ja
Iwax Inc., Shizuoka, Japani (edellä mainittujen yritysten valmistamien tuotteiden viennin osalta),
JMP Mexico, SA de CV, Tijuana, Meksiko,
ja
Scripto Tokai Corp., Fontana, Yhdysvallat (edellä mainitun yrityksen valmistamien tuotteiden viennin osalta), sekä siihen etuyhteydessä olevat tuojat yhteisössä.
CN-koodiin ex 9613 10 00 kuuluvien sytytinkivellisten kaasukäyttöisten kertakäyttöisten taskusytyttimien tuontia koskevan menettelyn yhteydessä.
Näiden sitoumusten hyväksyminen tulee voimaan samana päivänä kuin asetus (EY) N:o 423/97.
2 artikla
Lopetetaan 1 artiklassa tarkoitettuun uudelleentarkasteluun ja polkumyynnin vastaiseen menettelyyn liittyvät tutkimukset kyseisessä artiklassa nimettyjen yritysten osalta.
Tehty Brysselissä 25 päivänä helmikuuta 1997.

Labels: 3
4
5